[{"text_idx": "#000000", "text": "Menu Skip to primary navigation Skip to secondary navigation Skip to main content Skip to primary sidebar"}, {"text_idx": "#000002", "text": "Unwaith y bydd yr haul ar fachlud, bydd y ddinas yn dod yn fyw, gydag amrywiaeth o fariau, clybiau nos, lleoliadau cerddoriaeth fyw a mwy!"}, {"text_idx": "#000004", "text": "Mae Flickering Light yn rhyfeddod hyfryd, os gallwch ddod o hyd i\u2019r fynedfa gyfrinachol! Gellir yfed jin bendigedig yn Juniper Place, neu os yw ry\u0300m yn well gennych, mae gan ei chwaer gwmni Old Havana dros 50 o fathau gwahanol! Dyma rai o\u2019r bariau gwych sydd i\u2019w cael yng nghanol y ddinas."}, {"text_idx": "#000005", "text": "Os ydych chi\u2019n bwriadu dawnsio tan ddiwedd y noson, mae digon o glybiau nos i fynd a\u0302\u2019ch bryd. Ar gyfer y rheiny sy\u2019n dwli ar glybio, prif glwb nos Abertawe yw Fiction, gyda\u2019i restr enwog o DJs preswyl a gwesteion clodwiw. Mae Bambu yn lle poblogaidd arall i fynd iddo gyda\u2019r hwyr."}, {"text_idx": "#000006", "text": "Mae\u2019r bar hwyr hwn ger y traeth yn chwarae amrywiaeth o gerddoriaeth ac mae ganddo fythau karaoke preifat a theras Shisha awyr agored sydd wedi\u2019i gynhesu."}, {"text_idx": "#000008", "text": "Mae Abertawe yn gartref i gerddoriaeth fywiog gyda lleoliadau fel Sin City a Hangar 18 sy\u2019n cynnal sioeau bob penwythnos o gerddoriaeth Gwerin, Roc, Amgen a mwy. Mae The Hyst ar y Stryd Fawr yn gyrchfan hynod boblogaidd i artistiaid lleol gyda\u2019i stiwdio deledu a radio ei hun a mannau perfformio pwrpasol. Yn No Sign Wine Bar, bar hanesyddol, gellir gweld digonedd o berfformiadau yn eu seler win The Vault o\u2019r 1400au sydd wedi\u2019i hadnewyddu."}, {"text_idx": "#000010", "text": "Os ydych chi am gael profiad mwy unigryw, mae arbenigwr cwrw crefft, Copper, ar Stryd y Castell. Mae The Bucket List ar Stryd y Gwynt hefyd yn cynnig cwrw crefft unigryw ac ardal ar gyfer aelodau\u2019n unig sydd a\u0302 byrddau pw\u0302l, ping pong, pinbel a gemau arce\u0302d retro."}, {"text_idx": "#000011", "text": "Fel arall, mae Coyote Ugly Saloon gyferbyn, gyda\u2019i darw rodeo a\u2019i weinyddesau enwog sy\u2019n dawnsio!"}, {"text_idx": "#000013", "text": "Mae Abertawe wedi sicrhau cynnydd cyson yn nifer y bobl sy\u2019n mwynhau\u2019r amrywiaeth o dafarndai, bwytai, sinema\u0302u a lleoliadau adloniant gyda\u2019r hwyr a gostyngiad cyson yn nifer y troseddau ar yr un pryd."}, {"text_idx": "#000014", "text": "This post is also available in:"}, {"text_idx": "#000015", "text": "Primary SidebarMap canol y ddinas"}]